《闻子将有湖上打船之议启事与闻即报以诗》
明代·黎遂球

笑把荷珠愿买邻，飘零予亦托閒身。鱼能寄字收为使，客有如仙许共亲。

四壁画图开石丈，百城行部署波臣。春来又泛桃花水，肯向明时说避秦。

作者简介：（?—1646）广东番禺人，字美周。天启七年举人。再应会试不第。善诗、古文，工画山水。崇祯中，陈子壮荐遂球为经济名儒，以母老不赴。明亡，方应陈子壮荐，为南明隆武朝，兵部职方司主事，提督广东兵援赣州，城破殉难。谥忠悯。有《莲须阁诗文集》。